Гэта мера часовая, мае характар эксперыменту. Забарона на рэалізацыю “чарніла” не ўзнікла ніадкуль. Яна прадыктавана самім жыццём. На даступныя па цане пладова-ягадныя віны попыт у асобнай катэгорыі пакупнікоў не проста ўстойлівы, а пастаянна расце. Гэта ніяк не дапасуецца да курсу на здаровы лад жыцця, які ўзяты ў нашай краіне, і аднаго з яго складальнікаў – павышэння культуры піцця. П’янае ачмурэнне ў галовах “спажыўцоў” часта становіцца прычынай траўматызму, сямейных дэбошаў, скандалаў і іншых правапарушэнняў. Вялікая шкода наносіцца і здароўю аматараў “чарніла”.